Blindern videregående skole

Blindern videregående skole er en offentlig videregående skole på Sogn i Oslo. 

Skolen ble åpnet 18 august 2014 i deler av byggene til den nedlagte Sogn videregående skole. To av fløyene ble rehabilitert for å ta over tilbudene til Berg videregående skole og Fagerborg videregående skole, som samtidig ble nedlagt. Skolen tilbyr studiespesialiserende og International Baccalaureate. Per 2024 hadde skolen rundt 1000 elever.

Skolen er en Universitetsskole med tett samarbeid med Universitetet i Oslo. Dette samarbeidet gir elever og lærere muligheten til å delta på ulike læringsarenaer og å møte forskere og studenter. Skolen har som et av sine fremste satsningsområder å gi elevene god forberedelse og forståelse for muligheter innen høyere utdanning.

 Historie 
mini|Inngang fra skolegården
mini|Blindern videregående skole er plassert i deler av byggene til gamle Sogn videregående skole (2018)
Økningen i folketallet i Oslo bidro til en større omlegging av skolestrukturen i fra 2010. Berg og Fagerborg videregående skole ligger i områder med økt behov for grunnskoler. Siden de samtidig hadde behov for rehabilitering, ble de planlagt for ombygging. Tilbudene på Sogn videregående skole ble flyttet til Kuben videregående skole på Økern høsten 2013, og det store skoleanlegget ble stående tomt.NRK (31. juli 2013): Her er Norges dyreste skole

Hovedbygget på Sogn består av fire sammenhengende fløyer, noen mindre tilbygg, en større verkstedshall på nordsiden og et verkstedsbygg for bygg- og anleggsteknikk mot Store ringvei. Blindern videregående skole er plassert i de to vestligste fløyene som ligger i tilknytning til Sogn bad og skolens idrettshall.

 Avdeling for tilrettelagt opplæring 
Fra høsten 2022 ble det opprettet ny avdeling for tilrettelagt opplæring ved Blindern videregående skole. Avdelingen har tilhold i "G-bygget" på den sørøstlige delen av tomten, som er bygget mot krysset mellom Sognsveien og Torgny Segerstedts vei (Ring 3).nab.no (24. februar 2022): Snart skjer noe med det tomme bygget hentet 2. mars 2022

 Rektorer 
Per Erik Skjelbred (2014-2015, fra Berg videregående skole til Bleiker videregående skole i Asker)
Hege Haugland (2015-)

 Blindernrevyen 
Både Fagerborg og Berg videregående skoler hadde sterke revytradisjoner i sin tid. Blindern vgs videreførte denne tradisjonen fra og med første skoleår i 2014. Navnet Blindernrevyen er tidligere brukt for det som siden er kjent som UKA på Blindern. Det oppsto diskusjon rundt hva det nye navnet på revyen på Blindern vgs skulle være, og navnet Fagerbergrevyen ble arrangert ved Blindern vgs i 2015 og 2016.Fagerbergrevyen 2015: "Saklig" hos OslobyFagerbergrevyen 2016: "Logg på" hos Osloby

 Referanser 

 Eksterne lenker 


Kategori:Videregående skoler i Oslo
Kategori:Utdanningsinstitusjoner etablert i 2014
Kategori:Skoler i bydel Nordre Aker
Kategori:International Baccalaureate